सांगटी वार्ड से पार्षद रहीं मीरा शर्मा का कहना है कि अपनी निजी कारणों के चलते पार्षद पद से इस्तीफा दिया है। उन्होंने कहा कि हर समय जनता के कार्यों को लेकर व्यस्त रहने से वह परिवार को उचित समय नहीं दे पा रही हैं, ऐसे में पारिवारिक कारणों के कारण त्यागपत्र दिया गया है। हालांकि पिछले एक साल में वार्ड में करीबन 1 करोड़ रुपए के कार्य हुए हैं। मीरा शर्मा ने कहा कि जितना हो सका जनता के लिए काम करने की कोशिश की है। उन्होंने वार्ड की जनता से मिले प्यार व स्नेह के लिए जनता का आभार व्यक्त किया है।